[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 6.4.2005

COM(2005) 111 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

Κοινοτικά προγράμματα Τελωνεία 2013 και Fiscalis 2013

{SEC (2005) 423}

ΠΙΝΑΚΑΣ ΠΕΡΙΕΧΟΜΕΝΩΝ

1. Ιστορικό 4

1.1. Τελωνειακός τομέας 4

1.2. Έμμεση φορολογία 4

1.2.1. ΦΠΑ 4

1.2.2. Ειδικοί φόροι κατανάλωσης 5

1.3. Άμεση φορολογία 5

1.4. Δημοσιονομικές προοπτικές 5

2. Τα τρέχοντα προγράμματα 5

2.1. Ο βασικός άξονας των αυτοματοποιημένων διευρωπαϊκών δικτύων 6

2.2. Αυτοματοποιημένα διευρωπαϊκά δίκτυα για τα τελωνεία 6

2.3. Αυτοματοποιημένα διευρωπαϊκά δίκτυα για τη φορολογία 6

2.4. Κοινές δράσεις 6

3. Οι προκλήσεις πολιτικής που πρέπει να αντιμετωπίσουν τα διάδοχα προγράμματα 7

3.1. Τελωνεία 7

3.2. ΦΟΡΟΛΟΓΙΚΕΣ ΔΙΑΤΑΞΕΙΣ 8

4. Προβλήματα εφαρμογής για τα διάδοχα προγράμματα 9

4.1. Αυτοματοποιημένα διευρωπαϊκά δίκτυα 9

4.2. Η στρατηγική σημασία των αυτοματοποιημένων διευρωπαϊκών δικτύων 9

4.3. Κοινές δράσεις 9

4.4. Κοινά μέσα κατάρτισης 10

4.5. Υποψήφιες χώρες, χώρες των Δυτικών Βαλκανίων, ευρωπαϊκή πολιτική γειτονίας και τρίτες χώρες 10

5. Προϋπολογισμός 10

6. Συμπέρασμα 11

1. Ιστορικό

Η πλέον ορατή μεταβολή που επήλθε με τη δημιουργία της Εσωτερικής Αγοράς, το 1993, ήταν η κατάργηση των συνοριακών ελέγχων μεταξύ των κρατών μελών της ΕΕ, η οποία κατέστησε δυνατή την ελεύθερη κυκλοφορία των αγαθών και υπηρεσιών. Η αξία του ενδοκοινοτικού εμπορίου αγαθών, η οποία διπλασιάστηκε σχεδόν μετά την κατάργηση των εσωτερικών συνόρων, ανέρχεται σήμερα σε 1500 δισεκατομμύρια ευρώ περίπου ετησίως.

Οι τελωνειακές και φορολογικές διοικήσεις διαδραματίζουν καθοριστικό ρόλο στην Κοινότητα, όσον αφορά τη διατήρηση και την ανάπτυξη της εσωτερικής αγοράς, την εφαρμογή των ελέγχων στα εξωτερικά σύνορα και την προστασία των χρηματοοικονομικών και άλλων συμφερόντων της Κοινότητας. Τα τελωνειακά και φορολογικά προγράμματα είναι ουσιαστικής σημασίας στο έργο αυτό. Η απουσία αυτών των προγραμμάτων θα είχε ως συνέπεια τη σοβαρή διαταραχή του ευρωπαϊκού εμπορίου, τη μείωση της ανταγωνιστικότητας της Ευρώπης και την απειλή της ασφάλειας των πολιτών της. Εν όψει των νέων προκλήσεων και των συνεχών αλλαγών, οι βελτιώσεις και οι εξελίξεις, κυρίως στον τομέα των τεχνολογιών της πληροφορίας (ΤΟ), είναι αναπόφευκτες. Για την αντιμετώπιση αυτών των προκλήσεων, η παρούσα ανακοίνωση παρουσιάζει μια συνεκτική στρατηγική, που μπορεί να εφαρμοστεί στο πλαίσιο των μελλοντικών τελωνειακών και φορολογικών προγραμμάτων της ΕΕ.

Ειδικότερα, η παρούσα ανακοίνωση για τα κοινοτικά προγράμματα Τελωνεία 2013 και Fiscalis 2013, τα οποία αναμένεται να υλοποιηθούν κατά τη διάρκεια της περιόδου 2007–2013, προετοιμάζει το έδαφος για την πρόταση που πρόκειται να υποβάλει η Επιτροπή για τα διάδοχα προγράμματα Τελωνεία 2013 και Fiscalis 2013, εν αναμονή του αποτελέσματος των ενδιάμεσων αξιολογήσεων αυτών των προγραμμάτων.

1.1. Τελωνειακός τομέας

Σήμερα, οι τελωνειακές αρχές οφείλουν να διασφαλίζουν την απρόσκοπτη ροή του εξωτερικού εμπορίου, μεριμνώντας συγχρόνως για τη διενέργεια αποτελεσματικών ελέγχων στη διεθνή αλυσίδα εφοδιασμού προκειμένου:

- να διασφαλίζεται η ασφάλεια και η προστασία των πολιτών της ΕΕ·

- να διευκολύνεται το νόμιμο εμπόριο και να προστατεύεται συγχρόνως η Κοινότητα από το αθέμιτο και παράνομο εμπόριο·

- να ενισχύεται η ανταγωνιστικότητα των ευρωπαϊκών επιχειρήσεων μέσω σύγχρονων μεθόδων εργασίας που θα συνοδεύονται από ένα εύκολα προσπελάσιμο ηλεκτρονικό τελωνειακό σύστημα·

- να προστατεύονται τα οικονομικά συμφέροντα της ΕΕ και των κρατών μελών της·

- να καθίσταται δυνατή η διαχείριση των εξωτερικών συνόρων[1] που έχει αμοιβαίο ενδιαφέρον για την Ευρωπαϊκή Ένωση και τους γείτονές της·

- να διασφαλίζεται η συνεργασία σε εθνικό και διεθνές επίπεδο, με στόχο την καταπολέμηση της απάτης και την προώθηση του νόμιμου εμπορίου.

1.2. Έμμεση φορολογία

1.2.1. ΦΠΑ

Ως άμεση συνέπεια της κατάργησης των ελέγχων στα εσωτερικά σύνορα της Κοινότητας, οι τελωνειακές διοικήσεις οφείλουν να ανταλλάσσουν πληροφορίες ούτως ώστε να διασφαλίζεται ότι οι υποκείμενοι στον φόρο καταβάλλουν δεόντως τον ΦΠΑ. Οι αρχές της εσωτερικής αγοράς και, ειδικότερα, η αρχή της ελεύθερης κυκλοφορίας αγαθών είχαν ως αποτέλεσμα τη μεγαλύτερη αλληλεξάρτηση μεταξύ των τελωνειακών αρχών. Η αλληλεξάρτηση αυτή δημιουργείται με δύο τρόπους. Κατ΄ αρχάς, οι φορολογικές υπηρεσίες αλληλεξαρτώνται όσον αφορά την ηλεκτρονική ροή πληροφοριών μέσω του συστήματος ανταλλαγής πληροφοριών για τον έλεγχο του ΦΠΑ (VIES), το οποίο παρέχει στις φορολογικές υπηρεσίες την αναγκαία πληροφόρηση ώστε να διασφαλίζουν τον ορθό υπολογισμό του ΦΠΑ που προκύπτει από το εμπόριο αγαθών μεταξύ κρατών μελών. Δεύτερον, οι τελωνειακές υπηρεσίες οφείλουν να συνεργάζονται στενά για να διασφαλίζουν την εύκολη αναγνώριση των εμπορικών επιχειρήσεων που ασκούν δόλιες πρακτικές και την έγκαιρη αντιμετώπισή τους προκειμένου να προλαμβάνουν τυχόν στρεβλώσεις του ανταγωνισμού στο πλαίσιο της ενιαίας αγοράς.

1.2.2. Ειδικοί φόροι κατανάλωσης

Η αρχή του προορισμού, όπως ορίζεται στη νομοθεσία της ΕΕ για τους ειδικούς φόρους κατανάλωσης, καθιστά δυσχερή τη διαχείριση του συστήματος ειδικών φόρων κατανάλωσης και απαιτεί από τα διοικητικά συστήματα να διασφαλίζουν τον φυσικό έλεγχο της κυκλοφορίας, μεταξύ των κρατών μελών, των προϊόντων που υπόκεινται σε ειδικούς φόρους κατανάλωσης.

1.3. Άμεση φορολογία

Οι άμεσοι φόροι επηρεάζουν επίσης τη λειτουργία της κοινής αγοράς. Επομένως, οι φορολογικές πολιτικές πρέπει να λαμβάνουν σαφώς υπόψη βασικούς στόχους της Ένωσης, μεταξύ άλλων, την περαιτέρω εμβάθυνση και την υποστήριξη της λειτουργίας της ενιαίας αγοράς και την προώθηση της ανάπτυξης και της απασχόλησης, προστατεύοντας συγχρόνως τις φορολογικές βάσεις από τον επιζήμιο φορολογικό ανταγωνισμό και τη φορολογική απάτη και διευκολύνοντας τη λειτουργία των νόμιμων επιχειρήσεων.

1.4. Δημοσιονομικές προοπτικές

Με τη διασφάλιση της ομαλής λειτουργίας της Εσωτερικής Αγοράς, τα προγράμματα Fiscalis και Τελωνεία συμβάλλουν στην επίτευξη του ευρύτερου στόχου της βιώσιμης οικονομικής ανάπτυξης, όπως ορίζεται στην ανακοίνωση της Επιτροπής για τις δημοσιονομικές προοπτικές 2007-2013[2] Η δεύτερη ανακοίνωση της Επιτροπής[3] για τις εν λόγω προοπτικές αναφέρει ρητά ότι τα προγράμματα Fiscalis και Τελωνεία συνιστούν από κοινού ένα από τα αναγκαία πρακτικά μέτρα. Τα εν λόγω προγράμματα εντάσσονται στον υποτομέα 1α-Ανταγωνιστικότητα για την ανάπτυξη και την απασχόληση.

2. Τα τρεχοντα προγράμματα[4]

Το πρόγραμμα Τελωνεία 2007 [5], αποσκοπεί στην εγγύηση της αποτελεσματικής λειτουργίας της εσωτερικής αγοράς στον τελωνειακό τομέα, ενώ το πρόγραμμα Fiscalis 2003–2007[6] αποσκοπεί στη βελτίωση της λειτουργίας των φορολογικών συστημάτων στην εσωτερική αγορά.

Η ενδιάμεση αξιολόγηση αμφοτέρων των προγραμμάτων, η οποία άρχισε στις αρχές του 2005, καθώς και η εκτίμηση του αντίκτυπου θα παράσχουν περαιτέρω στοιχεία για την υποστήριξη των νέων προγραμμάτων. Οι συστάσεις που περιέχονται στα τρέχοντα προγράμματα θα ενσωματωθούν στις προτάσεις για τα διάδοχα προγράμματα, οι οποίες προβλέπεται να υποβληθούν για έγκριση στις αρχές του 2006.

2.1. Ο βασικός άξονας των αυτοματοποιημένων διευρωπαϊκών δικτύων

Ο βασικός άξονας της ηλεκτρονικής ανταλλαγής πληροφοριών είναι το ασφαλές δίκτυο CCN/CSI (Κοινό δίκτυο επικοινωνιών / κοινό σύστημα διεπαφής) το οποίο χρησιμοποιείται από τις τελωνειακές και φορολογικές υπηρεσίες και χρηματοδοτείται και από τα δύο προγράμματα. Μέσω του δικτύου υψηλής ασφαλείας CCN/CSI, εθνικά και κοινοτικά δεδομένα διατίθενται σε ευρωπαϊκό επίπεδο. Το 2004, το δίκτυο CCN/CSI επεξεργάστηκε περί τα 180 εκατομμύρια μηνύματα.

Οι περισσότερες από τις κοινοτικές βάσεις δεδομένων (EBTI, TQS, ECICS[7]) και ορισμένα εθνικά αρχεία πληροφοριών διατίθενται στο Διαδίκτυο μέσω δικτυακής πύλης στον δικτυακό τόπο EUROPA με την ονομασία Σύστημα Διάδοσης Δεδομένων (DDS). Το 2004 υποβλήθηκαν περισσότερα από 34 εκατομμύρια ερωτήματα.

2.2. Αυτοματοποιημένα διευρωπαϊκά δίκτυα για τα τελωνεία

Στον τελωνειακό τομέα, το Νέο Μηχανογραφημένο Σύστημα Διαμετακόμισης (NCTS) διασφαλίζει τη διαβίβαση της διασάφησης διαμετακόμισης των εμπορευμάτων πριν από τη μεταφορά των εμπορευμάτων ή ταυτόχρονα με αυτή. Το εν λόγω σύστημα ενισχύει την ικανότητα των τελωνείων, αφενός, να διασφαλίζουν τον ορθό τελωνειακό έλεγχο των διακινήσεων και, αφετέρου, να μειώνουν το κόστος των επιχειρήσεων. Το 2004, καταγράφηκαν πάνω από 5,5 εκατομμύρια διεθνείς πράξεις διαμετακόμισης. Το ενιαίο δασμολόγιο της Κοινότητας (TARIC) παρέχει ουσιαστικές πληροφορίες για την ορθή και ενιαία εφαρμογή της δασμολογικής νομοθεσίας στο εξωτερικό εμπόριο από όλα τα κράτη μέλη. Το 2004, υποβλήθηκαν περί τα 27 εκατομμύρια ερωτήματα.

Με την έναρξη εφαρμογής της πρωτοβουλίας για τα ηλεκτρονικά τελωνεία, έχουν γίνει τα πρώτα βήματα προς την κατεύθυνση ενός απλού περιβάλλοντος χωρίς χαρτί για τα τελωνεία.

2.3. Αυτοματοποιημένα διευρωπαϊκά δίκτυα για τη φορολογία

Το Σύστημα Ανταλλαγής Πληροφοριών για τον έλεγχο του ΦΠΑ (VIES) συγκεντρώνει εθνικές βάσεις δεδομένων ΦΠΑ. Πρωταρχικός στόχος του συστήματος είναι η δυνατότητα ανταλλαγής πληροφοριών μεταξύ των κρατών μελών σχετικά με ενδοκοινοτικές παραδόσεις αγαθών που απαλλάσσονται από τον φόρο, καθιστώντας με αυτόν τον τρόπο δυνατό για τις τελωνειακές υπηρεσίες να ελέγχουν με ορθό τρόπο τη φορολογία παραδόσεων εμπορευμάτων στην ενιαία αγορά. Το 2004, το σύστημα VIES επεξεργάστηκε 80 εκατομμύρια περίπου μηνύματα.

Η Κοινότητα βρίσκεται επίσης στο στάδιο κατάρτισης ενός Συστήματος Ελέγχου της Κίνησης Ειδικών Φόρων Κατανάλωσης (EMCS)[8], το οποίο θεσπίζει σύστημα πληροφορικής για την παρακολούθηση της διακίνησης προϊόντων τα οποία υπόκεινται σε ειδικούς φόρους κατανάλωσης και τα οποία τελούν υπό καθεστώς αναστολής. Εντωμεταξύ, έχουν συσταθεί και αποτελούν συνεχώς αντικείμενο ενημέρωσης και βελτίωσης, ορισμένα ενδιάμεσα συστήματα που καθιστούν δυνατή την ανταλλαγή δεδομένων για προϊόντα που υπόκεινται σε ειδικούς φόρους κατανάλωσης, αποθήκες και επιχειρήσεις που εμπορεύονται αγαθά υποκείμενα σε ειδικούς φόρους κατανάλωσης .

2.4. Κοινές δράσεις

Υπάρχει μεγάλη εμπειρία όσον αφορά τη διοργάνωση δράσεων για τους υπαλλήλους, ήδη από την εποχή των προγραμμάτων που προϋπήρξαν των προγραμμάτων Τελωνεία και Fiscalis του 1991.

Οι κοινές αυτές δράσεις έχουν αποδειχθεί εξαιρετικά ωφέλιμες για την ανάπτυξη και τη διάδοση βέλτιστων διοικητικών πρακτικών, την οικοδόμηση της εμπιστοσύνης και την προώθηση της συνεργασίας μεταξύ των εθνικών διοικήσεων.

3. Οι προκλήσεις πολιτικής που καλουνται να αντιμετωπίσουν τα διάδοχα προγράμματα

3.1. Τελωνεία

Η από κοινού εφαρμογή της κοινοτικής τελωνειακής νομοθεσίας είναι ουσιαστικής σημασίας για την αποφυγή τυχόν στρεβλώσεων της αγοράς. Όσον αφορά την παγκοσμιοποίηση του εμπορίου, οι τελωνειακές δραστηριότητες πρέπει να συνάδουν με τον στόχο της διασφάλισης της διατήρησης της ανταγωνιστικότητας της Ευρωπαϊκής Ένωσης. Επομένως, τα τελωνεία πρέπει να διασφαλίζουν την απρόσκοπτη πραγματοποίηση των εμπορικών συναλλαγών, εφαρμόζοντας συγχρόνως τους αναγκαίους ελέγχους για τους ενδεχόμενους κινδύνους του εξωτερικού εμπορίου για την ασφάλεια, την υγεία και τα οικονομικά συμφέροντα της Ένωσης.

Τα Τελωνεία διαδραματίζουν μοναδικό ρόλο όσον αφορά τη νέα πρόκληση της διασφάλισης της αλυσίδας εφοδιασμού. Δεδομένου ότι ελέγχουν όλες τις πτυχές των διεθνών κινήσεων, τα τελωνεία έχουν μια γενική άποψη όλων των φορέων, στο εσωτερικό της ΕΕ, στα φυσικά εξωτερικά σύνορα και στις τρίτες χώρες. Λαμβάνοντας υπόψη ότι το έργο του ελέγχου των εξωτερικών χερσαίων συνόρων της Κοινότητας επιβαρύνει δυσανάλογα τα νέα κράτη μέλη, είναι σημαντικό να εξεταστεί η δυνατότητα χρηματοδοτικής στήριξης των κοινών δράσεων, κατά τρόπον ώστε να διασφαλίζεται η βελτίωση της συνοχής των ελέγχων.

Αποτελεσματικός έλεγχος μπορεί να επιτευχθεί μόνο μέσω ενός κοινού πλαισίου διαχείρισης των κινδύνων. Η διαχείριση των κινδύνων πρέπει να ενσωματώνεται σε όλες τις πτυχές των τελωνειακών εργασιών, συμπεριλαμβανομένων των συστημάτων ΤΠ. Επίσης, θα πρέπει να εξελίσσεται συνεχώς και να αποτελεί αντικείμενο διαρκούς παρακολούθησης. Η αποτελεσματικότητα τόσο της διαχείρισης των κινδύνων όσο και της ανάλυσης των χαρακτηριστικών «profiling», προϋποθέτει τη διασφάλιση της ταχείας ανταλλαγής πληροφοριών μεταξύ των τελωνειακών γραφείων ελέγχου, καθώς και μεταξύ αυτών και άλλων υπηρεσιών.

Προκειμένου να αποφευχθούν σοβαρές διαταραχές των εμπορικών συναλλαγών και κίνδυνοι για την ασφάλεια της Κοινότητας, απαιτείται να καταβάλλονται συνεχείς προσπάθειες για τη διασφάλιση της αποτελεσματικής εφαρμογής των ελέγχων σε κάθε σημείο του τελωνειακού εδάφους της Κοινότητας. Αυτό απαιτεί την ανάληψη επιχειρησιακών δράσεων που στοχεύουν συγκεκριμένα στη θέσπιση και στην παρακολούθηση των προτύπων ελέγχου και στη διασφάλιση ότι οι εθνικές τελωνειακές διοικήσεις διαθέτουν τα αναγκαία μέσα για την επίτευξη αυτών των στόχων. Η ανάπτυξη και η εφαρμογή νέων πρακτικών εργασίας, η ενίσχυση της συνεργασίας[9] και η συστηματική ανταλλαγή κοινών πρακτικών, με την υποστήριξη μετρήσεων, ελέγχου και την υποβολή αναφορών αποτελούν προϋπόθεση για την αντιμετώπιση νέων απειλών της προστασίας και της ασφάλειας, καθώς και για τη διασφάλιση υψηλών προτύπων για τη διενέργεια αποτελεσματικών τελωνειακών ελέγχων. Οι δράσεις σε αυτόν τον τομέα θα συμβάλουν επίσης στην ικανοποίηση των προσδοκιών των διαφόρων ενδιαφερομένων, ειδικότερα, όσον αφορά τη μείωση του κόστους συμμόρφωσης για τους οικονομικούς φορείς. Είναι επίσης σημαντικό να διασφαλιστεί η συμπληρωματικότητα μεταξύ των δραστηριοτήτων στον τελωνειακό τομέα που χρηματοδοτούνται στο πλαίσιο του προγράμματος Τελωνεία 2013, και των δραστηριοτήτων στον τομέα του ελέγχου των προσώπων στα εξωτερικά σύνορα, συμπεριλαμβανομένων των δραστηριοτήτων του Οργανισμού των Εξωτερικών Συνόρων.

H παραποίηση/ απομίμηση και η πειρατεία προκαλούν τεράστια οικονομική ζημία και, δεδομένου ότι τα τελωνεία αποτελούν το βασικό μέσο αναχαίτισης των εμπορευμάτων που υπόκεινται σε αυτές τις πρακτικές, είναι βασικό να ληφθούν μέτρα για την αποτελεσματική καταπολέμησή τους. Η βελτίωση των δεικτών κινδύνου στον συγκεκριμένο τομέα αποτελεί ένα από αυτά τα μέτρα.

Για να δοθεί συνέχεια στα θέματα αυτά προτεραιότητας και, αναγνωρίζοντας την τάση προς την καθιέρωση της ηλεκτρονικής διακυβέρνησης (e-government), είναι αναγκαίο να εκσυγχρονιστεί και να απλουστευθεί ριζικά η τελωνειακή νομοθεσία. Η νομοθεσία από μόνη της δεν αρκεί και, ως εκ τούτου, υφίσταται πιεστική ανάγκη ανάπτυξης νέων ολοκληρωμένων συστημάτων ή αναμόρφωσης των υφιστάμενων. Μόνο με το πρόγραμμα θα τεθεί πλήρως σε λειτουργία η πρωτοβουλία για τα ηλεκτρονικά τελωνεία[10]. Από την άποψη των τεχνολογικών της πληροφορίας, η πρωτοβουλία αυτή προβλέπει τη διαβίβαση των τελωνειακών διασαφήσεων μεταξύ των τελωνειακών υπηρεσιών σε διάφορα κράτη μέλη, καθώς και τη δυνατότητα ανταλλαγής πληροφοριών στο πλαίσιο των υφιστάμενων βάσεων δεδομένων. Με τον τρόπο αυτό θα βελτιωθεί όχι μόνο η διαχείριση του κινδύνου των εισαγόμενων και εξαγόμενων προϊόντων, αλλά επίσης η διαδικασία εκτελωνισμού στις περιπτώσεις που το τελωνείο εισόδου ή εξόδου βρίσκεται σε κράτος μέλος διαφορετικό από το τελωνείο εισαγωγής ή εξαγωγής.

3.2. ΦΟΡΟΛΟΓΙΚΕΣ ΔΙΑΤΑΞΕΙΣ

Η Επιτροπή θεωρεί ότι η κύρια προτεραιότητα για τη φορολογική πολιτική είναι η αντιμετώπιση των ανησυχιών των ατόμων και των επιχειρήσεων που δραστηριοποιούνται εντός της Εσωτερικής Αγοράς, δίνοντας έμφαση στην κατάργηση των φορολογικών εμποδίων σε όλες τις μορφές διασυνοριακών οικονομικών δραστηριοτήτων. Επιπλέον, είναι εμφανές ότι πρέπει να αντιμετωπισθούν και άλλα θέματα που επηρεάζουν αρνητικά τη λειτουργία της αγοράς, όπως η καταπολέμηση του επιζήμιου φορολογικού ανταγωνισμού και της φοροδιαφυγής.

Πρόσφατα, έχουν ενισχυθεί όλα τα νομικά μέσα συνεργασίας στον τομέα του ΦΠΑ, των ειδικών φόρων κατανάλωσης, της άμεσης φορολογίας και της ανάκτησης των φορολογικών οφειλών. Τα νομικά αυτά μέσα ενισχύουν περαιτέρω την εδραίωση μιας ήδη καλά αναπτυγμένης και αποτελεσματικής δομής διοικητικής συνεργασίας η οποία βασίζεται στο πρόγραμμα Fiscalis. Το νέο πρόγραμμα πρέπει να βασίζεται στο έργο των υφιστάμενων προγραμμάτων και να αποσκοπεί στην πληρέστερη κατανόηση και εφαρμογή της κοινοτικής νομοθεσίας, στη βελτιωμένη συνεργασία, στη συνεχή βελτίωση των διοικητικών διαδικασιών για τις υπηρεσίες και τους φορολογούμενους, στη διάδοση χρηστών διοικητικών πρακτικών και στην καταπολέμηση της απάτης.

Η ανταλλαγή πληροφοριών μεταξύ των διοικητικών υπηρεσιών συμβάλλει σημαντικά στην επίλυση ορισμένων δύσκολων θεμάτων, όπως η δυνατότητα πραγματικής φορολόγησης των εισοδημάτων από αποταμιεύσεις. Ομοίως, στους τομείς του ΦΠΑ και των ειδικών φόρων κατανάλωσης, η επιλογή της ανταλλαγής πληροφοριών θεωρείται σχεδόν ως προϋπόθεση για την πραγματοποίηση περαιτέρω προόδου. Παραδείγματα αυτής της προσέγγισης στον τομέα του ΦΠΑ είναι η πρόταση της Επιτροπής[11] για τη δημιουργία «μίας και μόνης θυρίδας» για τις επιχειρήσεις που δραστηριοποιούνται εμπορικά σε περισσότερα από ένα κράτη μέλη και η πρόταση για την αλλαγή του τόπου παροχής υπηρεσιών. Μελλοντικά, είναι πολύ πιθανό να θεωρείται ως πρώτη επιλογή η εφαρμογή συστημάτων ΤΠ.

Η όλο και μεγαλύτερη ανάγκη βελτίωσης της διαφάνειας και αποτελεσματικής ανταλλαγής πληροφοριών δεν περιορίζεται στα κράτη μέλη ή στους άμεσους γείτονες της ΕΕ . Στο πλαίσιο της προώθησης ορθών πρακτικών, όπως περιγράφονται στην ανακοίνωση της Επιτροπής[12] για την πρόληψη και την καταπολέμηση αθέμιτων εταιρικών και χρηματοοικονομικών πρακτικών, το πρόγραμμα Fiscalis αποτελεί επίσης χρήσιμο εργαλείο προς υποστήριξη της μεταρρύθμισης στους λεγόμενους φορολογικούς «παραδείσους» που επιδεικνύουν πνεύμα συνεργασίας και, γενικότερα, στις χώρες εταίρους της ΕΕ. Τα διδάγματα που έχουν αντληθεί από πρόσφατες μεγάλης έκτασης υποθέσεις απάτης έπεισαν την Επιτροπή για την αναγκαιότητα μιας ευρύτερης χρήσης της διοικητικής συνεργασίας, προκειμένου να αποφευχθεί η καταστρατήγηση των κανόνων από αδίστακτους επιχειρηματίες.

4. Προβλήματα εφαρμογής για τα διάδοχα προγράμματα

4.1. Αυτοματοποιημένα διευρωπαϊκά δίκτυα

Κατά τη διάρκεια των τελευταίων ετών, τα αυτοματοποιημένα διευρωπαϊκά δίκτυα έχουν καταστεί στρατηγικής σημασίας για τις επιχειρησιακές δραστηριότητες των ευρωπαϊκών τελωνειακών και φορολογικών διοικήσεων. Η τεράστια επιτυχία των CCN/CSI και των φορολογικών και τελωνειακών συστημάτων ΤΠ συνετέλεσε στη σημαντική αύξηση της χρήσης αυτών των συστημάτων και είχε ως αποτέλεσμα τον διπλασιασμό της ικανότητας αυτών των συστημάτων σε ετήσια βάση. Η απότομη αυτή αύξηση δεν οφείλεται μόνο στην ένταξη των δέκα νέων κρατών μελών, αλλά είναι κυρίως αποτέλεσμα της εντατικότερης χρήσης των σχετικών συστημάτων για τη διευκόλυνση των εμπορικών συναλλαγών, τον έλεγχο του κυρίου όγκου των διασυνοριακών συναλλαγών και την καταπολέμηση της απάτης. Αναμένεται ότι, κατά τα επόμενα έτη, οι φορολογικοί και τελωνειακοί υπάλληλοι θα κάνουν ακόμη μεγαλύτερη χρήση αυτών των συστημάτων.

Η εντατικότερη χρήση αυτών των συστημάτων απαιτεί την περαιτέρω αναβάθμιση του συστήματος CCN (κοινό δίκτυο επικοινωνιών). Για τον σκοπό αυτό, προβλέπεται να επανεξεταστούν και να βελτιωθούν στο οι ρυθμίσεις ασφαλείας στο άμεσο μέλλον.

Η προοδευτική ανάπτυξη της διαχείρισης και της λειτουργίας των αυτοματοποιημένων διευρωπαϊκών δικτύων σε κεντρικό επίπεδο θα έχει επίσης ιδιαίτερα σημαντικές επιπτώσεις. Πέραν της αυξημένης αποτελεσματικότητας ως αποτέλεσμα της χρήσης ενός ενιαίου συστήματος αντί για τη χρήση πολλαπλών εθνικών συστημάτων που υφίστανται σήμερα, η συγκέντρωση αυτή θα οδηγήσει σε σημαντική εξοικονόμηση σε εθνικό επίπεδο.

4.2. Η στρατηγική σημασία των αυτοματοποιημένων διευρωπαϊκών δικτύων

Εάν δεν υπήρχε το ευρωπαϊκό μηχανογραφημένο τελωνειακό δίκτυο, θα έπρεπε να χρησιμοποιείται το παλαιό σύστημα με βάση το χαρτί. Τ ο γεγονός αυτό θα είχε ως αποτέλεσμα σοβαρές καθυστερήσεις στη διακίνηση εμπορευμάτων, τις οποίες οι οικονομικές επιχειρήσεις δεν είναι πλέον διατεθειμένες να αποδέχονται. Η έλλειψη ή η κακή λειτουργία αυτών των συστημάτων θα είχαν επίσης σοβαρές αρνητικές επιπτώσεις στις επιχειρήσεις λόγω της εσφαλμένης εφαρμογής του δασμολογικού και τελωνειακού κώδικα και της παρεμπόδισης της διακίνησης στα σύνορα, με άμεσες επιζήμιες συνέπειες για το εμπόριο.

Ομοίως, η έλλειψη ή κακή λειτουργία του συστήματος VIES θα έθετε σε κίνδυνο τους ελέγχους ΦΠΑ και θα προετοίμαζε το έδαφος για μεγάλες κλίμακας απάτες όπως η αλυσιδωτή απάτη.

4.3. Κοινές δράσεις

Στη Στρατηγική της Λισσαβώνας τονίζεται ότι το ενδιαφέρον των δραστηριοτήτων που αφορούν την εσωτερική αγορά στρέφεται από τη νομοθετική διαδικασία προς την πρακτική εφαρμογή των διαφόρων μέτρων από τα κράτη μέλη σε ημερήσια βάση. Οι κοινές δράσεις αντιμετώπισαν εξαρχής αυτό το θέμα και έχουν αποτελέσει βασικό μέσο της Επιτροπής και των κρατών μελών για την προώθηση ενός μοναδικού πνεύματος συνεργασίας μεταξύ των κρατών μελών. Είναι αναγκαίο να διασφαλιστεί η ενεργός συμμετοχή των κρατών μελών, λόγω της γνώσης και της εμπειρίας που κατέχουν σε πολλούς τομείς, να ενισχυθεί περαιτέρω η αμοιβαία συνδρομή και να διευρυνθεί η συνεργασία ώστε να συμπεριληφθούν υπάλληλοι που απασχολούνται εκτός των κεντρικών υπηρεσιών.

Για να γίνει αποτελεσματική χρήση των διαθέσιμων πόρων της Κοινότητας, είναι σκόπιμο να διερευνηθούν πολλές δυνατότητες, μεταξύ άλλων, η κοινή χρήση εξοπλισμού από τα κράτη μέλη, η ανταλλαγή τεχνογνωσίας για την ανάπτυξη και τη χρήση εξοπλισμού και η χρηματοδοτική στήριξη για την αγορά εξοπλισμού.

4.4. Κοινά μέσα κατάρτισης

Η χάραξη κοινής πολιτικής επιμόρφωσης αποτελεί ουσιαστικό στοιχείο για τη διασφάλιση μιας ομοιόμορφης στρατηγικής όσον αφορά τις σχετικές δράσεις που αναλαμβάνουν τα κράτη μέλη. Το έργο της ανάπτυξης κοινών εργαλείων κατάρτισης και η χρήση μέσων ηλεκτρονικής μάθησης (e-learning ) πρέπει να συνεχιστούν, ενώ θα πρέπει να δοθεί νέα ώθηση στην διάδοση των αποτελεσμάτων των σχετικών δραστηριοτήτων. Πέραν αυτών, και κυρίως στον τελωνειακό τομέα, ιδιαίτερη προσοχή πρέπει να δοθεί στην παροχή κοινής επιμόρφωσης βασικούς τομείς σε ευρωπαϊκό επίπεδο.

4.5. Υποψήφιες χώρες, χώρες των Δυτικών Βαλκανίων, ευρωπαϊκή πολιτική γειτονίας και τρίτες χώρες

Τόσο στο πρόγραμμα Τελωνεία 2013, όσο και στο πρόγραμμα Fiscalis 2013, προβλέπεται ένα εξωτερικό σκέλος που θα χρηματοδοτείται από το προενταξιακό μέσο βάσει του τομέα 4 των δημοσιονομικών προοπτικών 2007-2013.Για τον προγραμματισμό και τη διάθεση των σχετικών κονδυλίων, θα συμφωνηθούν ειδικές διατάξεις με τη Γενική-Διεύθυνση RELEX.

Από την άποψη της ασφάλειας, η διεθνής συνεργασία με βάση κοινά πρότυπα και την αμοιβαία αναγνώριση των αποτελεσμάτων του ελέγχου αποτελεί το μοναδικό μέσο για την αποτελεσματική μείωση της επιβάρυνσης που υφίστανται οι επιχειρήσεις οι οποίες ασκούν νόμιμες εμπορικές πρακτικές. Επομένως, η συνεργασία αυτή αποτελεί τομέα προτεραιότητας στο πλαίσιο ενός νέου προγράμματος.

Τα προγράμματα παρέχουν βοήθεια στις υποψήφιες χώρες και ενδεχομένως στις χώρες εταίρους στο πλαίσιο της ευρωπαϊκής πολιτικής γειτονίας, καθώς και σε άλλες τρίτες χώρες. Στον τελωνειακό τομέα, είναι σημαντικό να λαμβάνονται πρωτοβουλίες που εναρμονίζουν τις πρακτικές εργασίας των γειτόνων και εμπορικών εταίρων μας με την κοινοτική νομοθεσία και ενισχύουν τις διοικητικές και επιχειρησιακές ικανότητές τους, παραδείγματος χάρη, με τους ελέγχους για τα απαγορευμένα, επικίνδυνα και παράνομα αγαθά. Στον τομέα της φορολογίας, είναι σημαντικό να δοθεί βοήθεια σε αυτές τις χώρες, προκειμένου να ενισχύσουν τη διοικητική τους ικανότητα και να είναι σε θέση να συνεργαστούν ιδίως για την καταπολέμηση των περιπτώσεων διασυνοριακής φορολογικής απάτης. Είναι σκόπιμο να διασφαλιστεί η διασύνδεση των τελωνειακών και φορολογικών υπηρεσιών των υποψηφίων χωρών με τα κοινοτικά μηχανογραφημένα συστήματα πριν από την ημερομηνία προσχώρησής τους στην ΕΕ. Η διασύνδεση πρέπει επίσης να προβλεφθεί για τις τελωνειακές και φορολογικές υπηρεσίες άλλων γειτονικών χωρών, κατά περίπτωση, ανάλογα με τις ανάγκες τους.

5. Προϋπολογισμός

Τα κονδύλια που προτείνονται για τα προγράμματα παρουσιάζουν σημαντική αύξηση κατά τη διάρκεια της εξαετούς περιόδου, ήτοι από 157,435 εκατομμύρια ευρώ σε 323,8 εκατομμύρια ευρώ όσον αφορά το πρόγραμμα για τα Τελωνεία και από 67,25 εκατομμύρια ευρώ σε 175,30 εκατομμύρια ευρώ για το πρόγραμμα Fiscalis. Η αύξηση αυτή οφείλεται κυρίως στην ανάπτυξη μηχανογραφημένων συστημάτων για την υποστήριξη των νέων επιχειρησιακών και νομοθετικών πρωτοβουλιών στον τελωνειακό και φορολογικό τομέα που προβλέπονται για το άμεσο μέλλον.

Στον τελωνειακό τομέα, εκτιμάται ότι απαιτούνται 77 εκατομμύρια ευρώ για τη λειτουργία και την ανάπτυξη των υφιστάμενων δασμολογικών συστημάτων και συστημάτων διαμετακόμισης.[13] Ο προϋπολογισμός για τα Τελωνεία 2013 περιλαμβάνει το ποσό των 104,5 εκατομμυρίων ευρώ για περίοδο έξι ετών, που θα διατεθούν για την υλοποίηση του σχεδίου για την ανάπτυξη των ηλεκτρονικών τελωνείων το οποίο βρίσκεται επί του παρόντος στο στάδιο κατάρτισης. Εκτιμάται ότι για την εφαρμογή των συστημάτων που είναι αναγκαία για τη διαχείριση πρωτοβουλιών που συνδέονται με τα θέματα ασφαλείας της τελωνειακής πολιτικής απαιτούνται 38,7 εκατομμύρια ευρώ.

Στο πλαίσιο του προγράμματος Τελωνεία 2013, ποσό ύψους 46 εκατομμυρίων ευρώ έχει εγγραφεί στον προϋπολογισμό για τη χρηματοδότηση κοινών δράσεων. Ο προϋπολογισμός αυξήθηκε από το 2007 έως το 2008, λόγω του ότι η πολιτική των εξωτερικών συνόρων αναμένεται να έχει ως αποτέλεσμα τη μεγάλη αύξηση των δραστηριοτήτων συνεργασίας με χώρες εκτός της ΕΕ, ιδίως με γειτονικές χώρες.[14] Τέλος, στο πλαίσιο του προγράμματος για τα Τελωνεία προβλέπεται να διατεθεί ποσό ύψους 11,4 εκατομμυρίων ευρώ για περίοδο έξι ετών για την ανάπτυξη κοινών μέσων κατάρτισης που στοχεύουν στην επίτευξη των προαναφερομένων στόχων της τελωνειακής πολιτικής. Οι κοινές πρωτοβουλίες κατάρτισης θα αποτελέσουν συνέχεια των πρωτοβουλιών που υλοποιούνται στο πλαίσιο του τρέχοντος προγράμματος.

Στον φορολογικό τομέα θα απαιτηθούν 30,3 εκατομμύρια ευρώ για τη λειτουργία και την ανάπτυξη του συστήματος VIES. Από το 2009, το πρόγραμμα Fiscalis 2013 θα περιλαμβάνει το σύστημα αυτοματοποίησης των ειδικών φόρων κατανάλωσης (EMCS). Εκτιμάται ότι για το πρόγραμμα EMCS απαιτείται το ποσό των 19,5 εκατομμυρίων ευρώ για περίοδο έξι ετών. Τέλος, ποσό ύψους 37 εκατομμυρίων ευρώ έχει εγγραφεί στον προϋπολογισμό για την υποστήριξη νέων πρωτοβουλιών πολιτικής στον φορολογικό τομέα, όπως το σύστημα VIES II, η διευκόλυνση μίας και μόνης θυρίδας για τις εμπορικές επιχειρήσεις και νέες πρωτοβουλίες για την ανταλλαγή πληροφοριών. Για τις κοινές δράσεις φορολογίας εγγράφεται το ποσό των 39 εκατομμυρίων ευρώ. Το πρόγραμμα Fiscalis προβλέπει επίσης τη στήριξη της ανάπτυξης κοινών μέσων κατάρτισης. Η εν λόγω πρωτοβουλία είναι νέα και αναμένεται να αρχίσει με την έναρξη εφαρμογής των νέων προγραμμάτων σε συνδυασμό με τις νέες νομοθετικές πρωτοβουλίες. Για το σκοπό αυτό, έχει εγγραφεί στον προϋπολογισμό το ποσό των 3,3 εκατομμυρίων ευρώ.

Τέλος, και τα δύο διάδοχα προγράμματα περιλαμβάνουν ένα σημαντικά υψηλότερο ποσό για το σύστημα CCN (κοινό σύστημα επικοινωνιών): 46,2 εκατομμύρια ευρώ για κάθε πρόγραμμα έναντι των 18,5 εκατομμυρίων ευρώ που προβλέπονται στο πλαίσιο των εν εξελίξει προγραμμάτων. Η απότομη αυτή αύξηση έχει εγγραφεί στον προϋπολογισμό προκειμένου να υποστηριχθεί η τρέχουσα τάση διπλασιασμού της ικανότητας σε ετήσια βάση. Η πραγματικότητα αυτή επιβεβαιώνεται από τη συνεχή ανάγκη διασφάλισης της διαλειτουργικότητας των συστημάτων και από το απαιτούμενο επίπεδο διαθεσιμότητας. Πράγματι, τα συστήματα ΤΠ που χρηματοδοτούνται στο πλαίσιο των εν λόγω προγραμμάτων, απαιτείται να είναι διαθέσιμα όλο και περισσότερο σε μόνιμη βάση, 24 ώρες το 24ωρο και 7 ημέρες την εβδομάδα. Για την επίτευξη αυτού του επιπέδου διαθεσιμότητας, απαιτείται αλματώδης αύξηση του προϋπολογισμού, δεδομένου ότι το επίπεδο αυτό προϋποθέτει την εγκατάσταση αρχιτεκτονικών ασφάλειας και άλλες συναφείς υπηρεσίες.

Επί του παρόντος, το πρόγραμμα για τα Τελωνεία χρηματοδοτεί μόνο δράσεις του πρώτου πυλώνα. Δεδομένου ότι δεν είναι δυνατόν να περιοριστούν οι τελωνειακές δράσεις στις δραστηριότητες ενός συγκεκριμένου πυλώνα, το μελλοντικό πρόγραμμα είναι σκόπιμο να προβλέπει τη δυνατότητα συγχρηματοδότησης από τα προγράμματα του πρώτου και του τρίτου πυλώνα.

6. Συμπέρασμα

Τα προγράμματα Τελωνεία και Fiscalis 2007 συμβάλλουν στη βελτίωση της συνεργασίας μεταξύ των τελωνειακών και των φορολογικών διοικήσεων και των υπαλλήλων τους. Επίσης, εγκαθιστούν αυτοματοποιημένα διευρωπαϊκά δίκτυα που απαιτούνται για την εκπλήρωση των υποχρεώσεων τελωνειακού ελέγχου εντός της εσωτερικής αγοράς, καθώς και για τη διατήρηση της φορολογίας των αγαθών και των υπηρεσιών σύμφωνα με την εθνική και την κοινοτική νομοθεσία στο πλαίσιο αυτής της αγοράς. Τα εν λόγω προγράμματα συμβάλλουν ουσιαστικά στην απρόσκοπτη λειτουργία της εσωτερικής αγοράς και στη διαχείριση των εξωτερικών συνόρων της ΕΕ και, ως εκ τούτου, είναι καθοριστικής σημασίας για την επίτευξη τόσο των στόχων της Επιτροπής για το διάστημα 2005–2009, όσο και των στόχων της Στρατηγικής της Λισσαβώνας. Επομένως, η Επιτροπή προτείνει την ενσωμάτωση δύο διάδοχων προγραμμάτων, Fiscalis 2013 και Τελωνεία 2013 στις δημοσιονομικές προοπτικές 2007–2013, καθώς και τη χρηματοδότηση του προγράμματος EMCS (σύστημα αυτοματοποίησης των ειδικών φόρων κατανάλωσης) από το πρόγραμμα Fiscalis 2013, από το 2009.[15]

Η ανανέωση των προγραμμάτων έχει καθοριστική σημασία για την ανταγωνιστικότητα του ευρωπαϊκού εμπορίου, την είσπραξη και την προστασία των κοινοτικών εσόδων, καθώς και για την ασφάλεια και την προστασία των πολιτών της ΕΕ. Ο τεράστιος όγκος των τελωνειακών διασαφήσεων, σε συνδυασμό με τα αιτήματα για διευκόλυνση του νόμιμου εμπορίου και τις προσδοκίες των ενδιαφερομένων όσον αφορά την προστασία των συμφερόντων τους, είναι δυνατόν να αντιμετωπιστούν μόνο με τις δράσεις που χρηματοδοτούνται στο πλαίσιο του προγράμματος για τα Τελωνεία. Η κοινοτική διάσταση των συστημάτων ΤΠ είναι σημαντική: η βελτίωση των ελέγχων και η προώθηση της απλούστευσης των εμπορικών συναλλαγών απαιτούν την ηλεκτρονική ανταλλαγή δεδομένων μεταξύ οικονομικών επιχειρήσεων και τελωνειακών υπηρεσιών, την ταχεία παροχή πληροφοριών υψηλού κινδύνου στα τελωνεία και την πρόσβαση των βασικών φορέων σε τελωνειακές πληροφορίες σε πραγματικό χρόνο. Η ενιαία αγορά απαιτεί ισότιμη μεταχείριση σε ολόκληρο το έδαφος της Κοινότητας. Ως προς αυτό το σημείο, το πρόγραμμα για τα Τελωνεία συμβάλλει σημαντικά στην πρόληψη τυχόν διαφοροποιημένων πρακτικών από την πλευρά των τελωνείων κατά την εφαρμογή της κοινοτικής νομοθεσίας. Επιπλέον, δίχως το συγκεκριμένο πρόγραμμα, θα ήταν πιο δύσκολο για τα τελωνεία να εφαρμόζουν αποτελεσματικούς ελέγχους με λογικό κόστος συμμόρφωσης για τις επιχειρήσεις. Η διακοπή της εφαρμογής του προγράμματος για τα Τελωνεία θα έθετε σε κίνδυνο την ευρωπαϊκή ανταγωνιστικότητα, την ασφάλεια και την απασχόληση και θα επηρέαζε αρνητικά την εικόνα της ΕΕ ως ενιαίας οντότητας κατά τις διεθνείς συζητήσεις.

Σε περίπτωση διακοπής του εν εξελίξει προγράμματος Fiscalis, θα διακυβευόταν η λειτουργία της ενιαίας αγοράς, δεδομένης της συμβολής του εν λόγω προγράμματος στη χρηματοδότηση του Συστήματος Ανταλλαγής Δεδομένων ΦΠΑ (VIES), καθώς και άλλων βασικών συστημάτων για τους ειδικούς φόρους κατανάλωσης. Το σύστημα VIES παρέχει επί του παρόντος πληροφορίες στα κράτη μέλη, ούτως ώστε να είναι αυτά σε θέση να ελέγχουν τις ενδοκοινοτικές φορολογικές πράξεις σε μία ΕΕ δίχως εσωτερικά σύνορα και, συγχρόνως, καθιστά ευκολότερο για τις επιχειρήσεις να ασκούν εμπορικές δραστηριότητες στο πλαίσιο της εσωτερικής αγοράς. Δίχως την ηλεκτρονική ανταλλαγή πληροφοριών, τα κράτη μέλη θα έπρεπε να βρουν άλλη μεθοδολογία για τους ελέγχους του ΦΠΑ γεγονός που θα είχε αρνητικές συνέπειες από την άποψη της επιβάρυνσης των επιχειρήσεων. Επιπλέον, η προώθηση και η ανάπτυξη της διοικητικής συνεργασίας μεταξύ των φορολογικών υπηρεσιών είναι καθοριστικής σημασίας. Το πρόγραμμα Fiscalis είναι το πλέον κατάλληλο για τον σκοπό αυτό.

ANNEX 1

Budget of Customs 2007, Fiscalis 2007 and EMCS

The development and maintenance of the Trans-European Computerised Networks for the exchange of information consume the largest part of the budget. The remainder is spent on activities for improving cooperation between officials. After the May 2004 enlargement, the Customs programme budget was increased from €133 million to €165 million and the Fiscalis budget from €44 million to €67 million. EMCS has a total budget of €35 million.

Customs 2007 Programme Budget

2003 | 2004 | 2005 | 2006 | 2007 | Total |

Internal Budget Line |

Joint Actions | 3.180.000 | 6.220.000 | 7.830.000 | 7.890.000 | 7.795.000 | 32.915.000 |

IT Actions | 16.965.000 | 22.230.000 | 27.230.000 | 26.680.000 | 27.160.000 | 120.265.000 |

Total | 24.200.000 | 28.450.000 | 35.060.000 | 34.570.000 | 39.495.000 | 157.235.000 |

External Budget Line |

Total | 1.500.000 | 1.550.000 | 1.700.000 | 1.755.000 | 1.810.000 | 8.315.000 |

Fiscalis 2003 – 2007 Programme Budget

2003 | 2004 | 2005 | 2006 | 2007 | Total |

Joint Actions | 2.750.000 | 4.600.000 | 4.850.000 | 5.850.000 | 6.350.000 | 24.400.000 |

IT Actions | 6.600.000 | 8.350.000 | 9.750.000 | 9.150.000 | 9.000.000 | 42.850.000 |

Total | 9.350.000 | 12.950.000 | 14.600.000 | 15.000.000 | 15.350.000 | 67.250.000 |

EMCS Budget A small amount of the total EMCS budget is used for Joint Action type activities.

2003 | 2004 | 2005 | 2006 | 2007 | 2008 | Total |

Total Budget | 3.000.000 | 5.500.000 | 5.400.000 | 8.300.000 | 7.300.000 | 5.500.000 | 35.000.000 |

ANNEX 2

SIMPLIFIED LEGISLATIVE FINANCIAL STATEMENT

1. NAME OF THE PROPOSAL :

Communication (EC) of the Commission to the European Parliament and the Council on Community programme Customs 2013.

2. ABM / ABB FRAMEWORK

Policy Area(s) concerned and associated Activity/Activities:

1404 Customs Policy

3. BUDGET LINES

1. Budget lines (operational lines and related technical and administrative assistance lines (ex- B..A lines)) including headings :

2. 14040X Customs 2013 programme

3. 1401040X Customs 2013 programme – Expenditure on administrative management

4. The final budgetary structure will be decided at a later stage.

5. Duration of the action and of the financial impact:

6. The period of validity of the legal base runs from 01/01/2008 to 31/12/2013.

7. The payments will continue after 31/12/2013

8. Budgetary characteristics

Budget line | Type of expenditure | New | EFTA contribution | Contributions from applicant countries | Heading in financial perspective |

14040X | Non-comp | Diff[16] | YES | NO | YES | 1a |

1401040 X | Non-comp | Diff[17] | YES | NO | YES | 1a |

9. 4. SUMMARY OF RESOURCES

10. Financial Resources

11. Summary of commitment appropriations (CA) and payment appropriations (PA)

EUR million (to 3 decimal places)

Total cost | Total cost | Total cost | Total cost | Total cost | Total cost | Total cost |

- Common Training Tools | 1.500 | 1.500 | 1.750 | 2.000 | 2.200 | 2.450 | 11.400 |

- Transit | 7.500 | 7.500 | 7.000 | 7.000 | 6.000 | 6.000 | 41.000 |

- Tariff | 6.000 | 6.000 | 6.000 | 6.000 | 6.000 | 6.000 | 36.000 |

- Security Aspects for Customs (electronic customs) | 5.000 | 6.000 | 6.500 | 7.200 | 7.200 | 6.800 | 38.700 |

- Electronic customs | 12.000 | 15.000 | 18.000 | 18.000 | 20.000 | 21.500 | 104.500 |

TOTAL COST | 46.500 | 51.000 | 54.650 | 55.900 | 57.200 | 58.550 | 323.800 |

23. ANNEX 3

SIMPLIFIED LEGISLATIVE FINANCIAL STATEMENT

24. NAME OF THE PROPOSAL :

Communication (EC) of the Commission to the European Parliament and the Council on the Community Programme Fiscalis 2013.

25. ABM / ABB FRAMEWORK

Policy Area(s) concerned and associated Activity/Activities:

1405 Taxation Policy

26. BUDGET LINES

27. Budget lines (operational lines and related technical and administrative assistance lines (ex- B..A lines)) including headings :

28. 14050X Fiscalis 2013 programme

29. 1401040X Fiscalis 2013 programme – Expenditure on administrative management

30. The final budgetary structure will be decided at a later stage.

31. Duration of the action and of the financial impact:

32. The period of validity of the legal base runs from 01/01/2008 to 31/12/2013.

33. The payments will continue after 31/12/2013

34. Budgetary characteristics ( add rows if necessary ) :

Budget line | Type of expenditure | New | EFTA contribution | Contributions from applicant countries | Heading in financial perspective |

14050X | Non-comp | Diff[24] | YES | NO | YES | 1a |

1401040 X | Non-comp | Diff[25] | YES | NO | YES | 1a |

36. SUMMARY OF RESOURCES

37. Financial Resources

38. Summary of commitment appropriations (CA) and payment appropriations (PA)

EUR million (to 3 decimal places)

50. | |Total cost | |Total cost | |Total cost | |Total cost | |Total cost | |Total cost | |Total cost | |OPERATIONAL OBJECTIVE No.1 [31]……… | | | | | | | | | | | | | | | | Action 1 – Joint Actions | | | | | | | | | | | | | | | | - Joint Actions | |6.500 | |6.500 | |6.500 | |6.500 | |6.500 | |6.500 | |39.000 | | - Common Training Tools | |400 | |450 | |600 | |600 | |600 | |650 | |3.300 | | Action 2 – IT Actions. | | | | | | | | | | | | | | | | - CCN CSI | |7.000 | |7.500 | |7.700 | |8.000 | |8.000 | |8.000 | |46.200 | |- Taxation Systems (VIES) | |5.000 | |5.000 | |5.000 | |5.000 | |5.000 | |5.300 | |30.300 | |- Excise Systems (EMCS) | | | |3.000 | |4.500 | |4.000 | |4.000 | |4.000 | |19.500 | |- New IT Developments | |4.000 | |5.000 | |6.000 | |7.000 | |7.000 | |8.000 | |37.000 | | TOTAL COST | |22.900 | |27.450 | |30.300 | |31.100 | |31.100 | |32.450 | |175.300 | |

[1] COM(2003) 452 και ΕΕ C 96 της 21.4.2004, σ.5- Ένα απλό περιβάλλον χωρίς χαρτί για τα τελωνεία και τις εμπορικές επιχειρήσεις στα εξωτερικά σύνορα.

[2] COM(2004) 101 της 10.2.2004 (ΕΕ C 98 της 23.4.2004, σ. 6)

[3] COM(2004) 487 της 14.7.2004 σ.13 (ΕΕ C 24 της 29.1.2005, σ. 6)

[4] Πληροφορίες για τον προϋπολογισμό παρέχονται στο παράρτημα 1.

[5] Απόφαση αριθ. 253/2003/EΚ της 11ης Φεβρουαρίου 2003 (ΕΕ L 36 της 12.2.2003, σ. 1).

[6] Απόφαση αριθ. 2235/2002/EΚ της 3ης Δεκεμβρίου 2002 (ΕΕ L 34 της 17.12.2002, σ. 1).

[7] EBTI: Ευρωπαϊκό σύστημα δεσμευτικών δασμολογικών πληροφοριών· TQS: Σύστημα διαχείρισης της επιτήρησης των δασμολογικών ποσοστώσεων· ECICS: Ευρωπαϊκός τελωνειακός κατάλογος χημικών ουσιών.

[8] Απόφαση αριθ. 1152/2003/EΚ της 16ης Ιουνίου 2003 (ΕΕ L 162 της 01.7.2003, σ. 5).

[9] Ειδικότερα, με τον Ευρωπαϊκό Οργανισμό για τη διαχείριση της επιχειρησιακής συνεργασίας στα εξωτερικά σύνορα των κρατών μελών της ΕΕ (Κανονισμός (ΕΚ) αριθ. 2007/2004 του Συμβουλίου της 25ης Νοεμβρίου 2004)

[10] COM(2003) 452 της 24.7.2003 (ΕΕ C 96 της 21.4.2004, σ. 5)

[11] COM(2004) 728 της 29.10.2004 (ΕΕ C 24 της 29.1.2005, σ. 9)

[12] COM(2004) 611 της 27.9.2004.

[13] Διαμετακόμιση: 41 εκατομμύρια ευρώ και Δασμολογικά συστήματα: 36 εκατομμύρια ευρώ

[14] Οι κοινές δράσεις της εσωτερικής γραμμής του προϋπολογισμού θα χρηματοδοτήσουν τη συμμετοχή των κρατών μελών σε αυτές τις δραστηριότητες. Η συμμετοχή τρίτων χωρών θα χρηματοδοτηθεί από την εξωτερική γραμμή του προϋπολογισμού.

[15] Τα διάδοχα προγράμματα θα εφαρμόζονται από την 1η Ιανουαρίου 2008 έως τις 31 Δεκεμβρίου 2013.

[16] Differentiated appropriations.

[17] Differentiated appropriations.

[18] Expenditure that does not fall under Chapter xx 01 of the Title xx concerned.

[19] Expenditure within article xx 01 04 of Title xx.

[20] The administrative expenditure line anticipates the possible externalisation of activities under the programme. Budgetary figures will only be available after the completion in 2006 of a feasibility study on the topic.

[21] Expenditure within chapter xx 01 other than articles xx 01 04 or xx 01 05.

[22] If more than one method is indicated please provide additional details in the "Relevant comments" section of this point.

[23] As described under Section 5.3.

[24] Differentiated appropriations.

[25] Differentiated appropriations.

[26] Expenditure that does not fall under Chapter xx 01 of the Title xx concerned.

[27] Expenditure within article xx 01 04 of Title xx.

[28] The administrative expenditure line anticipates the possible externalisation of activities under the programme. Budgetary figures will only be available after the completion in 2006 of a feasibility study on the topic.

[29] Expenditure within chapter xx 01 other than articles xx 01 04 or xx 01 05.

[30] If more than one method is indicated please provide additional details in the "Relevant comments" section of this point.

[31] As described under Section 5.3.